Predkladacia správa
 
Na základe uznesenia vlády SR č. 153/2005 zo dňa 16. 2. 2005 k materiálu  „Zhodnotenie administratívnych kapacít rezortov zapojených do implementácie štrukturálnych fondov a Kohézneho fondu“ predkladá Ministerstvo životného prostredia SR zdôvodnenú požiadavku na zvýšenie administratívnych kapacít vo svojom rezorte bez nároku na štátny rozpočet (t.j. z prostriedkov technickej pomoci operačného programu Základná infraštruktúra). K uvedenej požiadavke, ktorá je obsahom predkladaného materiálu, neboli zo strany riadiaceho orgánu pre operačný program Základná infraštruktúra (list Ministerstva výstavby a regionálneho rozvoja SR, Agentúry na podporu regionálneho rozvoja  č. MVRR-2005-5/8526-30 zo dňa 23. 2. 2005) vznesené pripomienky.

Vláda SR svojím uznesením č. 153/2005 zo dňa 16. 2. 2005 vzala na vedomie materiál  „Zhodnotenie administratívnych kapacít rezortov zapojených do implementácie štrukturálnych fondov a Kohézneho fondu“. V rámci jeho  záverov sa  vytvára možnosť predložiť  

V zmysle uznesenia vlády SR č. 328/2004, ktorým bol schválený materiál „Využitie limitovanej technickej asistencie na refundáciu oprávnených výdavkov a použitie refundovaných prostriedkov“ bolo rezortu MŽP SR pridelených celkovo 10 pracovných miest (počet požadovaných nových miest k 1.4.2004 bol 42 miest). 

 Vykonaním externého systémového auditu firmou KPMG boli zistené nedostatočné personálne kapacity na efektívne riadenie a implementáciu fondov ES v rámci jednotlivých útvarov rezortu MŽP SR.   

S cieľom efektívne riešiť problematiku administratívnych kapacít bola spoločnosťou KPMG vytvorená metodika kapacitných plánov. Výstupy kapacitných plánov jednotlivých útvarov rezortu MŽP SR potvrdili nedostatočné personálne obsadenie v oblasti riadenia a implementácie fondov ES a tým potrebu zvyšovania administratívnych kapacít jednotlivých útvarov zapojených do riadenia a implementácie štrukturálnych fondov a Kohézneho fondu.

Vzhľadom na zvýšené požiadavky na zabezpečenie úloh súvisiacich s riadením a implementáciou štrukturálnych fondov a Kohézneho fondu je potrebné zvýšiť počet štátnych zamestnancov rezortu MŽP SR najmä v rámci Implementačnej agentúry environmentálnych investičných projektov, odboru riadenia programov, odboru rezortnej kontroly a oddelenia vnútorného auditu v celkovom počte 28 štátnozamestnaneckých miest. 

Zvýšenie počtu administratívnych kapacít navrhuje MŽP SR realizovať v rámci finančných prostriedkov schválených uznesením vlády SR č. 328/2004 a financovanie novovytvorených štátnozamestnaneckých miest zabezpečiť z prostriedkov technickej pomoci operačného programu Základná infraštruktúra. 

Materiál prešiel skráteným 5 dňovým pripomienkovým konaním a následne bol upravený. Na rokovanie vlády sa predkladá bez rozporov. 

Materiál obsahuje doložku finančných, ekonomických, environmentálnych vplyvov, vplyvov na zamestnanosť a podnikateľské prostredie.